129 
Pegefingeren udstrakt 2%), medens han med den højre fatter om 
Ringen eller berører den; paa det sidste af Monumenterne fattes 
den venstre Haand, men Armen er hævet paa den samme 
Maade. Ogsaa paa de 2 Monumenter ved Taki-Bostan %) synes 
Kongerne i Begreb med at aflægge et Løfte, skiøndt den venstre 
Haand hviler paa Heftet af Sværdet. Disse 5 Fremstillinger 
have saa megen Lighed med de to først omtalte, at Ringen upaa- 
tvivleligt maa have een og den samme Betydning i hine og i 
disse. Handlingen maa da forklares saaledes, at Kongen af- 
lægger et Løfte med Hensyn til det Herredømme, hvis Sym- 
bol Ringen er, forinden han modtager det. Ringen er an- 
bragt for at vise, hvad der er Gienstand for Løftets Aflæggelse ; 
hvis den fattedes, vilde Handlingen være uforstaaelig. Prof. Holm- 
boe fremhæver, at ”Stormobeden holder Ringen fast omsluttet 
med sin Haand,” og at ”dette ingenlunde kan betegne den Hen- 
sigt at overlevere den” (S. 250 og 253). Han agter vistnok ikke 
at overlevere den, forinden Kongen har aflagt Eden; indtil da 
holder han den. Med Hensyn til Kongen giør Prof. H. op- 
mærksom påa, at han ”paa et Par Steder kun lægger Haanden påa 
Ringen paa en saadan Maade, at han kiendeligen ikke agter at mod- 
tage den” (S. 250). Her ligger det samme Svar paa rede Haand. 
Medens Kongen aflægger Løftet, tager han ikke imod Ringen; 
men Haandspaalæggelsen kan ikke vise, at han ikke agter at 
modtage den efter at have aflagt Løftet. Det er ikkun paa 
to Steder Tilfældet, at man kan sige, at Kongen ”kun lægger 
Haanden paa Ringen” %); paa de tre andre Steder griber han om 
Ringen, som den, der staaer i Begreb med at tage den i 
Besiddelse. 
36) Afbildningen af Kongens venstre Haand paa Tavlerne 23 og 27 hos Ker 
Porter er urigtig; see nærmere nedenfor S. 139 og Fig. 7-8. 
37) Ovenfor Anm. 19 og 22. 
38) Nemlig paa Artaxerxes's Monument ved Nakschi-Rustam (Anm. 16) og 
Chosroes's Monument ved Taki-Bostan (Anm. 22). 
